חיית שירות

כלב שירות זה אומן ללחוץ על כפתור לפתיחת דלת חשמלית לבעליו המשתמש בכיסא גלגלים.
חיית שירות (באנגלית: service animal) היא בעל חיים המסייע לאדם עם מוגבלות ומבצעת משימות עבורו, שעיקרן פעולות יומיומיות. קיימות הגדרות שונות למושג חיית שירות. בארצות הברית, חוק האמריקאים עם מוגבלויות (Americans with Disabilities Act (ADA)) מגדיר את המונח כלבי שירות, כ"כלבים שאומנו באופן אינדיבידואלי לעשות עבודה או לבצע משימות עבור אנשים עם מוגבלויות". משנת 1927, כלבים הם חיות השירות הנפוצות ביותר.

התקנות לגבי חיות שירות משתנות לפי אזורים. לדוגמה, בישראל המושג כלב נחייה מתייחס אך ורק לכלב המשרת אדם עיוור או לקוי ראייה לצורך ניידותו. כלבים המשמשים אנשים עם מגבלות אחרות יכונו כלבי שירות. ביפן, התקנות מתארות סטנדרטים של הכשרה והסמכה עבור חיות שירות. בארצות הברית, חיות שירות מותרות בדרך כלל במרחב ציבורי, אפילו במקומות בהם חיות מחמד אסורות באותם אזורים. חוקים אחרים כמו חוק הדיור ההוגן של ארצות הברית וחוק הגישה למטוסי נוסעים בארצות הברית מכירים בתפקידה של חיית השירות בסיוע לבעלי מוגבלויות. במדיניות שונות חוקים שונים עשויים להגדיר "חיית שירות" בצורה מרחיבה יותר, אך לעיתים קרובות אינם מכירים בבעלי חיים לתמיכה רגשית .

== הגדרות ==
קהילת מטפחי ומאמני חיות השירות הבינלאומית סיווגה שלושה סוגים של חיות שירות:
# חיות המדריכות עיוורים;
# חיות השומעות והמאותתות לכבדי שמיעה;
# חיות שירות, שעובדות עבור אנשים עם מוגבלויות מלבד עיוורון או חירשות.

בארצות הברית, המונח "חיית שירות" מקיף את כל שלושת הסוגים הנ"ל (כלב נחייה, חיה שומעת, כלב שירות). בנוסף, חוק הגישה למטוסי נוסעים, מבחין בין המונח חיית שירות לבין בעלי חיים הנותנים תמיכה רגשית, שהן חיות שירות פסיכיאטריות. חברות התעופה רשאיות לדרוש תיעוד עבור חיות שירות.

== חוקי חיות שירות ==
===תקנות הנגישות לחיות שירות בישראל===
תקנות הנגישות לחיות שירות מתאריך 4 במרץ 2020 קובעות, כי יש לאפשר לאדם עם מוגבלות להשתמש בשירות הציבורי תוך הסתייעות בחיית שירות. לבקשת נותן השירות, על האדם להציג "תעודה או סימן" המעיד על היות החיה חיית שירות.

על פי התקנות, חיית שירות היא:

"חיה אשר אולפה באופן פרטני לבצע משימות בעבור אדם עם מוגבלות, כגון: כלב נחייה, כלב סימון (hearing dog) שאולף להתריע על השמעת צלילים לאנשים עם מוגבלות שמיעה, כלב שאולף לסייע לאנשים בספקטרום האוטיסטי או חיה אחרת אשר אולפה לספק הגנה אישית או לבצע פעולות חילוץ של אנשים עם מוגבלות או לבצע פעולות סיוע יומיומיות בעבורם" (תקנה 1 לתקנות שוויון זכויות לאנשים עם מוגבלות (התאמות נגישות לשירות), תשע"ג-2013).

=== חוק אמריקאים עם מוגבלויות ===
החוק אמריקאים עם מוגבלויות-ADA (American with Disabilities Act of 1990) בארצות הברית מגדיר חיית שירות כ"כלב שאומן באופן אינדיבידואלי לעשות עבודה או לבצע משימות עבור אדם עם מוגבלויות". חיות שירות לתמיכה רגשית אינן מוגדרות כחיות שירות במסגרת ה-ADA.

משנת 1990 השנה שבה הפך החוק לפעיל, ADA אוסר כל סוג של אפליה כנגד נכים. היקף חוק הנכים האמריקאי הוא גדול מכיוון שהוא לא רק אוסר אפליה מצד רשויות הדיור אלא גם מכסה את התחומים הקשורים לתעסוקה, תחבורה, חינוך וכו'. מדינה בארצות הברית, ממשל מקומי, עסק, מפעל או ארגון ללא מטרות רווח אינם רשאים להפלות אנשים נכים או לדחות את בקשתם להחזיק את חיות השירות שלהם. בנוסף, אדם נכה בארצות הברית, יכול לבקש שיבוצעו התאמות סבירות עבור חיית השירות שלו. חיית השירות יכולה להיות חיית שירות מאומנת או חיית תמיכה רגשית.<ref></ref> לא משנה הגזע, הסוג, הגודל או המשקל של חיות השירות הללו, "בעלי הבית" חייבים לאפשר להן להיכנס לנכס גם אם המדיניות אוסרת הכנסת חיות מחמד. בהתאם לחוק הדיור ההוגן באמריקה, בעלי הנכסים אינם יכולים לבקש חיובים נוספים עבור הכנסת חיות שירות והתמיכה הרגשית לדיור להשכרה.<ref></ref>

== תפקידי של חיית שירות ==
האנשים הזכאים לחיית שירות יכולים להיות בעלי מגוון מוגבלויות פיזיות או נפשיות.
* חייה מדריכה היא חיה שהוכשרה במיוחד לסייע לאנשים לקויי ראייה לנווט את דרכם במרחב הציבורי. בעלי חיים אלה עשויים להיות מאומנים לפתוח דלתות, לזהות אותות תנועה, להדריך את בעליהם בבטחה על פני רחובות ציבוריים ולנווט בתוך המון.
* בעל חיים המסייעים בניידות עשוי לבצע שירותים דומים לאדם עם מוגבלות פיזית, וכן לסייע בבעיות שיווי משקל או נפילה.
* בעלי חיים שומעים מאומנים לסייע לאנשים לקויי שמיעה או חירשים. בעלי חיים אלה עשויים להיות מאומנים להגיב לפעמוני דלת או לצלצול טלפון או למשוך את תשומת ליבם של בעליהם לעבר אדם שמדבר אליהם.
* חיות שירות המסייעות במתן עזרה פסיכיאטרית. ניתן לאמן חיות שירות לספק טיפול בלחץ רגשי עמוק על ידי שכיבה על גבי אדם שעשוי לחוות פלאשבקים הפרעת דחק פוסט-טראומטית-PTSD, גירוי יתר או התקף חרדה.
* חיות המסייעות באוטיזם מזהות ומגיבות לצרכים של אנשים עם הפרעת בספקטרום האוטיסטי; חלק מהאנשים בספקטרום האוטיסטי-ASD מצהירים כי נוח להם יותר לתקשר עם בעלי חיים מאשר עם מטפלים אנושיים בשל בעיות הקשורות לקשר עין, מגע וסוציאליזציה.
* חיות חירום רפואיות יכולות לסייע במצבי חירום רפואיים ולבצע שירותים כגון פינוי אזור במקרה של התקף פרכוס טוני-קלוני, בהבאת תרופות או פריטים נחוצים אחרים, התראה לאחרים במקרה של אפיזודה רפואית; חלקם עשויים אפילו להיות מאומנים להתקשר לשירותי חירום באמצעות שימוש בטלפון עם לחצנים גדולים במיוחד. ניתן גם לאמן חיות שירות להתריע בפני אנשים על נוכחות של אלרגן.<ref name=":1"></ref>

== גישה לפי אזור ==
למרות התקנות או הכללים המונעים גישה לבעלי חיים במסעדות ובמקומות ציבוריים אחרים, במדינות רבות, כלבי נחייה, סוגים אחרים של כלבי שירות, במקרים מסוימים אפילו סוסים מיניאטוריים, מוגנים על פי חוק, ולכן עשויים ללוות את המטופלים שלהם ברוב המקומות הפתוחים לקהל הרחב. החוקים והתקנות משתנים לפי תחום שיפוט.

=== ארצות הברית ===
בארצות הברית, חוק האמריקנים עם מוגבלויות משנת 1990 אוסר על כל עסק, סוכנות ממשלתית או ארגון אחר המספק גישה לציבור הרחב לאסור על כלבי נחייה. עם זאת, ארגונים דתיים אינם נדרשים לספק גישה כזו. התקנות הפדרליות הנוכחיות מגדירות "חיית שירות" למטרות ADA כדי לא לכלול את כל מיני בעלי החיים מלבד כלבי נחייה וסוסים מיניאטוריים.<ref name="ada.gov"></ref> <ref></ref> עם זאת, מאז דצמבר 2020 משרד התחבורה האמריקני אינו כולל חיות תמיכה רגשית בהגדרה של חיות שירות בחוק הגישה למטוסי נוסעים.<ref></ref><ref></ref> חוק הדיור ההוגן באמריקה מחייב ספקי דיור להתיר חיות שירות (כולל חיות נוחות ותמיכה רגשית) ללא הגבלות בדיור.<ref></ref><ref></ref>

עם זאת, עסקים רשאים להחריג חיות שירות כאשר נוכחותם או התנהגותם של בעלי החיים "משנים באופן מהותי" את אופי השירותים, התוכניות או הפעילויות הניתנות לציבור.<ref></ref> ה-ADA קובע כי ניתן להוציא חיית שירות מהמקום רק אם הכלב יצא משליטה של המטפל. יש לשמור על חיות שירות תחת שליטה על ידי חבישת רצועה, רתמה או קשירה, אלא אם זה יפריע ליכולת של בעל החיים לבצע את משימותיו.

צוות נותני שירות רשאי על פי החוק לשאול את השאלות הבאות על חיות שירות: (1) "האם הכלב הוא חיית שירות נדרשת בגלל מוגבלות?" ו (2) "איזו עבודה או משימה חיה זו אומנה לבצע?" הצוות אינו רשאי לבקש תיעוד, לשאול על מוגבלותו של המטפל או לדרוש מהחיה לבצע את משימותיו.<ref name=":0"></ref>
* נותן שירות לא יכול לסרב למתן שירות מסיבות כמו אלרגיות או פחד מכלבים
* נותן שירות אינו יכול לגבות מהמטופלים עמלות נוספות בגלל חיית שירות
* מלונות חייבים לספק למטופלים בחיות שירות את היכולת להזמין כל חדר, לא רק חדרים הנחשבים "ידידותיים לחיות מחמד"
* נותן שירות אינו אחראי לפיקוח על חיית שירות
* הכלב יכול להיות מכל גזע

=== אזורים אחרים ===
* ברוב מדינות דרום אמריקה ומקסיקו, הגישה לכלבי נחייה תלויה אך ורק ברצון הטוב של הבעלים או המנהל. באזורים עתירי תיירות, כלבי נחייה מתקבלים בדרך כלל בברכה ללא בעיות. בברזיל, לעומת זאת, צו פדרלי משנת 2006<ref></ref> מחייב קבלת כלבי נחייה בכל המקומות הפתוחים לציבור.
* באירופה, החוקים משתנים לפי המדינה.
* באוסטרליה, חוק האוסר אפליה של בעלי מוגבלויות משנת 1992 מגן על כל המטופלים בכלבי שירות.<ref></ref>
* בקנדה, כלבי נחייה יחד עם חיות שירות אחרות מורשים בכל מקום הפתוח לציבור הרחב, כל עוד הבעלים שולט בהם. באלברטה, קנדה קנסות על מניעת גישה של חיית שירות יכולים להגיע עד 3000 דולר.<ref></ref> <ref></ref>
* בדרום קוריאה, אסור למנוע גישה לכלבי נחייה בכל אזור הפתוחים לציבור. המפרים את החוק נקנסים בסכום של לא יותר מ-2 מיליון וון.<ref></ref>
* ביפן, החוק על כלבי שירות לאנשים עם מוגבלות פיזית הוצא בשנת 2002. המטרה המוצהרת של חוק הייתה לשפר את איכות השירות של "כלבי השירות לאנשים עם מוגבלות פיזית" ולהרחיב את השימוש במתקנים ציבוריים על ידי אנשים עם מוגבלות פיזית.<ref></ref> כלבי שירות מסווגים ככלבי נחייה, כלבי שמיעה או כלבי שירות. בתחבורה הציבורית, מתקנים ציבוריים, משרדים, ארגונים ציבוריים ועסקים פרטיים עם 50 אנשים או יותר נדרשים לאפשר כניסה של כלבי שירות.<ref></ref>

== בעלי חיים לסיוע פרטני ==
חיות שירות רבות עשויות להיות מאומנות לבצע משימות כדי לעזור למטופלים הנכים לחיות חיים עצמאיים. בעלי חיים כאלה כוללים:
* כלבים בעלי יכולת חישת התקפים , מאומנים לחוש התקפי אפילפסיה במטופל שלהם. הכלבים יכולים לתמוך במגוון של מוגבלויות פיזיות ונפשיות כאחד.
* קופי קפוצ'ין, ניתן לאמן לבצע משימות ידניות כגון אחיזת חפצים, הפעלת ידיות ומתגים והפיכת דפי ספר.<ref></ref>

סוס מיניאטורי עובד כחיית מדריך בשדה התעופה בסינסינטי.

=== סוס מיניאטורי ===
ניתן לאמן סוס מיניאטורי להנחות עיוורים,<ref></ref> למשוך כיסאות גלגלים, או כתמיכה לאנשים עם מחלת פרקינסון. סוס מיניאטורי בוגר יכול לנוע בין 66 סנטימטרים ל-96.52 סנטימטר.<ref></ref>

ישנם מספר יתרונות לסוסים המיניאטוריים כחיות שירות. סוסים מיניאטוריים עשויים להיבחר על ידי אנשים שהדת שלהם "מחשיבה" כלבים כחיות טמאות (כגון דת האסלאם) או שיש להם אלרגיות מכלבים, כמו גם פוביות. לסוסים מיניאטוריים תוחלת חיים ממוצעת של 30–40 שנים (ארוכה מאלה של כלבי שירות וגם של קופים) ולוקח 6 חודשים עד שנה לאלף אותם. האילוף נעשה רק על ידי מאלפים מקצועיים.<ref></ref>

משתמשי סוסי הנחיה מדווחים שהם בדרך כלל מזוהים כחיית עבודה/משא, בעוד שכלב שירות עלול להיחשב בטעות כחיית מחמד. סוסים מיניאטוריים זכו לשבחים על טווח הראייה הרחב שלהם המגיע ל-350 מעלות, זיכרון טוב, אופי רגוע, התנהגות ממוקדת וחסכוניות טובה.<ref></ref>

=== קוף עוזר ===
TSA אמריקאי בודק קוף שירות לפני טיסה.]]
קוף עוזר הוא סוג של חיית שירות, המאומנת במיוחד לעזור לאנשים עם פציעות קשות בחוט השדרה או ליקויי ניידות אחרים, בדומה לכלב סיוע בניידות .

קופים עוזרים מאומנים בדרך כלל בבתי ספר על ידי ארגונים פרטיים. שבע שנים לוקח כדי לאמן אותם. הם מסוגלים לשרת 25–30 שנים (פי שניים עד שלוש יותר מאשר כלב נחייה).<ref></ref>

לאחר שעברו סוציאליזציה בבית המאמנים שלהם כתינוקות אנושיים, הקופים עוברים הכשרה מקיפה לפני שהם מועברים לאדם הזקוק לסיוע. בבית, הקופים מסייעים בחיי היומיום על ידי ביצוע משימות כולל חימום מזון במיקרוגל, שטיפת הפנים של המטופל שלהם, דפדוף דפי ספר ופתיחת בקבוקי משקה.

בשנת 2010, הממשל הפדרלי בארצות הברית שינה את ההגדרה שלו לחיית שירות במסגרת חוק האמריקנים עם מוגבלויות (ADA). כתוצאה משינוי זה פרימטים (קופים) הפסיקו להיות מוכרים עוד כחיות שירות במסגרת ה-ADA.<ref name="ada"></ref> האגודה האמריקאית לרפואה וטרינרית התנגדה בשימוש בפרימטים כחיות שירות מחשש לרווחת בעלי החיים, פוטנציאל לפציעה חמורה של בני האדם וסיכון שהפרימטים עלולים להעביר מחלות מסוכנות לבני אדם.<ref name="avma"></ref>

== ראו גם ==
* כלב נחייה
* סוס מיניאטורי
* טיפול בעזרת בעלי חיים
* כלב עבודה ושירות

== לקריאה נוספת ==
<div class="mw-content-ltr">
* Moorehead, Daniel. [https://books.google.com/books?id=uqy6CgAAQBAJ Animals in Human Society: Amazing Creatures Who Share Our Planet]. Lanham, UP of America, 2015.
</div>

== קישורים חיצוניים ==

* [https://www.aisrael.org/?CategoryID=2943&ArticleID=67786 על נגישות וחיות שירות באתר נגישות ישראל]
* 
* 
* 
* [https://www.tsa.gov/travel/special-procedures מוגבלויות ומצבים רפואיים] - TSA (מנהל אבטחת התחבורה בארצות הברית)
* [https://www.nytimes.com/2009/01/04/magazine/04Creatures-t.html "Creature Comforts"] מהניו יורק טיימס
* [https://meirkids.co.il/Blog/Show?Idx=5968989 חיות לעזרת אנשים]
* [https://aisrael.org/?CategoryID=776&ArticleID=5716 קופים אשר עוזרים לאנשים עם מוגבלות, 2007]
* [http://www.guidehorse.com ספר באתר אמזון Helping Hooves: Training Miniature Horses as Guide Animals for the Blind]

==הערות שוליים==

קטגוריה:אילוף כלבים
קטגוריה:בעלי חיים לפי שימוש